# Eduki transfoboa duen gertaera baten aurrean esku hartzeko eta erakundeen legitimazioa saihesteko mozioa

Beren burua feministatzat duten talde batzuk “Mitoa hautsi, Birkonkistatu Errealitatea: Haur eta Nerabe Transen Negozioa” izenburupean antolatutako jardunaldiek kezka sakona sortu dute Haur eta Nerabe Transen ongizatea eta eskubideak defendatzen dituzten kolektiboen artean. Jardunaldi hauen helburua NAIZEN elkarteak maiatzean Bilbon antolatutako Haurtzaro eta Nerabezaro Transari buruzko Nazioarteko I. Kongresuari erantzuna emateko saiakera bat besterik ez da izan.

Nahiz eta topaketa hauen izaera trans adingabeen osasun-arretari buruzko hausnarketa kritikoa dela adierazi, bai izenburuak bai egitarauak (eta parte hartzen duten erakundeen historial publikoak) argi eta garbi erakusten dute bidezko kritika bat baino askoz harago doan ikuspegi bat dutela.

Berez, ideia transfoboak zabaltzeko plataforma bat da, trans pertsonen existentzia bera ukatzeko, bereziki haur eta nerabeena, eta bai medikuntzan eta bai gizartean gaitzetsiak izan diren hitzaldiak sustatzea besterik ez dute helburu.

Elkarte hauetatik publikoki behin eta berriz zabaldu dituzten baieztapenen artean aurkitzen dira:

* Haur trans-en existentzia ukatzea, nahaste edo doktrinamendu batera murriztuz.
* Transexualitatearekin lotutako edozein tratamendu mediko mutilazioarekin parekatzea, testuinguruak, protokolo medikoak eta ondo lagundutako erabaki pertsonal edo familiarrak bereizi gabe.
* Konbertsio-terapiak ezkutuan edo esplizituki sustatzea, nazioarteko estandarren arabera indarkeria-modutzat jotzen direnak.
* Trans identitatea interes ekonomikoen emaitza gisa irudikatzea, horrela identifikatzen direnen errealitateak deshumanizatuz.

Narratiba hau sakonki iraingarria eta informatu gabea izateaz gain, ondorio zehatzak ditu trans pertsonen estigmatizazio sozialean, bazterketan eta sufrimendu psikologikoan, bereziki adingabeen kasuan, eguneroko bizitzan jada duintasunez bizitzeko oztopo izugarriei aurre egin behar baitiete.

Agertoki kezkagarri honen aurrean, Azpeitiako Udalari erantzukizunez eta konpromiso demokratikoz jokatuz, honako neurri hauek burutzeko konpromezua hartzea eskatzen diogu:

1. Erakundeak ez diezaiela babesik eman, ez zuzenean ez zeharka, ekitaldi horiei, ez eta antolatzen dituzten erakundeei ere, espazioak lagaz, ekitaldiak hedatuz, haietan parte hartuz edo finantziazio publikoaren bidez.
2. Sustatutako edukiek gorroto diskurtsoari, haurren babesari edo berdintasun eta diskriminazio ezaren printzipioei buruzko araudiak urratzen ote dituzten ebaluatzea.
3. Sexu eta genero-aniztasunari dagokionez, errespetuan, ebidentzia zientifikoan eta giza eskubideetan oinarritutako politikekiko konpromiso publikoa indartzea, Udaletxeko langileentzako prestakuntza-programak sustatuz gainera.
4. Eztabaida, hezkuntza eta akonpainamendu espazio seguru, informatu eta eskuragarri gehiago sortzea, trans adingabe eta haien familientzat, diskurtso polarizatzaile eta estigmatizatzaileei kontrajarriz. Hori dela eta, udalak konpromesua hartzen du Hezkidetza egitasmoaren bitartez ikasle, irakasle zein gurasoekin gaiaren inguruko lanketa espezifijoak egiteko eta trans adingabeei zein haiekin lanean ari diren profesionalei aholkularitza eskaintzeko. Bestalde, Emakumeen Txokoaren bitartez ere hainbat zerbitzu eskaintzen jarraituko du udalak, besteak beste, LGTBIQ+ pertsonentzako aholkularitza psikologikokoa eta sexu, genero eta bikote aholkularitzako zerbitzua, baita herrira begirako lanketa eta sentsibilizazio ekintzak ere.

Ezin da haurtzaroa babestu beldurra, ezjakintasuna eta bazterketa sustatuz. Trans adingabeentzako prozesu seguru, informatu eta lagunduak bermatzeko modurik onena ez da haien existentzia ukatzea edo haien ahotsak isilaraztea, kalitatezko baliabide publikoetarako sarbidea zabaltzea baizik, beraien eskubide guztiak bermatuz.

Hori dela eta jarraian gaiaren inguruko zalantzak argitu eta zerbitzuak eskaintzen dituzten hainbat elkarte eta zerbitzu espezializatu jaso ditugu:

Naizen:  familia@naizen.eus 688728055, 685647046

Berdindu:  berdindu.gipuzkoa@euskadi.eus - 900 840 128

Azpeitiko Emakumeen Txokoa: 688751000- emakumetxokoa@azpeitia.eus